Diari Oficial de la Generalitat Valenciana


Sumari del DOGV 4785, del 29-06-2004 (2004/6669)

Informació pública de l'aprovació de la reparcel·lació forçosa del sector T-2. Expedient 550/2000.
--------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6669


Organisme emissor
:   Ajuntament de Xàtiva

Tipus de document
:   Anunci

Informació pública de l'aprovació de la reparcel·lació forçosa del sector T-2. Expedient 550/2000. [2004/S6669]
  
En virtut de l'acord plenari de l'Ajuntament de Xàtiva en sessió de data 10 d'abril de 2003, fou aprovat definitivament el projecte d'urbanització redactat per Enginyeria del Mediterrani, SA, promogut per l'adjudicatària del programa Espacio, Comercio y Ocio, SA. adjudicatària del programa d'actuació integrada del sector T-2, inclosa en el sòl urbanitzable de Xàtiva, amb una superfície total de 116.321,09 m2.
  
Vist, que per resolució de l'Alcaldia núm. 1003 de data 24 de novembre de 2003, es va sotmetre a informació pública el projecte de reparcel·lació forçosa, del sector industrial T-2, promogut per l'adjudicadora del programa d'actuació integrada del sector T-2 Espacio, Comercio y Ocio SA, inclosa en el sòl urbanitzable terciari de Xàtiva, amb una superfície total de 116.321,09 m2.
  
Atés que el projecte de reparcel·lació fou sotmés a informació pública i simultània, mitjançant anunci en el diari Las Provincias, de data 9 de desembre de 2003, i simultàniament en el Diari Oficial de la Generalitat Valenciana, durant 20 dies hàbils exhibint la documentació completa, Diari Oficial de la Generalitat Valenciana núm. 4.650, de 15 de desembre de 2003, de conformitat amb el procediment de l'article 69 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana. (LRAU).
  
Conforme al que establix l'article 46.1 3, i article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració, tramitació i aprovació de projectes de reparcel·lació forçosa. Es fa constar per a l'executivitat de l'acord aprovatori adoptat per l'Ajuntament de Xàtiva:
  
Que el projecte de reparcel·lació forçosa del sector T-2, fou aprovat per la Junta de Govern Local d'este ajuntament celebrada en data 15 de març de 2004, exigint-ne la presentació d'un document corregit amb les modificacions estimades en les al·legacions.
  
Que el document definitiu, projecte de reparcel·lació forçosa degudament corregit, fou presentat en abril de 2004, per Enginyeria del Mediterrani, SA., en compliment de l'esmentat acord de la corporació, el qual ha sigut comprovat i validat per l'Ajuntament de Xàtiva, amb un compte de liquidació provisional de 3.850.223,73 euros, IVA no inclòs, més les despeses d'indemnitzacions fixades en 162.187,57 euros, a banda d'honoraris per redacció de projectes, i també les derivades per altres despeses de gestió. I un número de dues parcel·les resultants, una parcel·la A d'una superfície de 40.555,94 m2, adjudicada a la mercantil Espacio, Comercio y Ocio SA, i la parcel·la B d'una superfície de 15.000 m2, adjudicada a la mercantil East Grove, SL, i una tercera parcel·la ID-75-3 de superfície 6.598 m2.
  
En virtut del que establix l'article 69.2 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, l'aprovació de la reparcel·lació produirà els efectes previstos en els articles 167 i 170 del Text Refós aprovat pel Reial Decret Legislatiu 1/1992, de 26 de juny.